OpenLLM-France/wikimedia huggingface dataset:
# Santa-Maria-di-Lota

Santa-Maria-di-Lota (en cors Santa Maria di Lota) és un municipi francès, situat a la regió de Còrsega, al departament d'Alta Còrsega. L'any 1999 tenia 1.791 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 538 | 987 | 1.583 | 1.566 | 1.826 | 1.791 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Henri Sisco | PRG | |
| 2008- | Guy Armanet | | |
# Ecologistes de Grècia

Ecologistes Grècia (Οικολόγοι Ελλάδας) és un partit polític grec fundat el 1988 i dirigit per Konstantinos Papanikolas. Han publicat el diari Salut i Ecologia (Υγεία - Οικολογία), la cadena de televisió Telellum (Τηλεφώς) i l'emissora de ràdio a Atenes Ràdio Salut i Ecologia (Ράδιο Υγεία - Οικολογία) fins que es va dissoldre el 2001.
A les eleccions europees de 1989 va treure el 0,42% dels vots, i els resultats posteriors no foren massa millors. A les eleccions legislatives gregues de 2000 i de 2004 va formar una aliança amb el Moviment Democràtic Social (DIKKI), el Partit Agro (PAEKE) i altres, que va obtenir un escó.

## Resultats electorals

Resultats abans 2004 :
| Abans | Eleccions | Vots | % | Escons |
| 1989 | Europees | | 0.42 | 0 |
| Novembre 1989 | Parlament | 10,223 | 0.2 | 0 |
| 1993 | Parlament | 5,561 | 0.1 | 0 |

## Enllaços externs

* Web oficial Arxivat 2006-06-20 a Wayback Machine.
# If Winter Comes

If Winter Comes és una pel·lícula estatunidenca dirigida per Victor Saville, estrenada el 1947.

## Argument

Mark Sabre (Walter Pidgeon) és un escriptor de llibres infantils, es va casar amb Mabel la petulant (Angela Lansbury) després que el seu veritable amor, Nona (Deborah Kerr), se'n va anar amb un altre home. Mark es fa amic de la jove Effie (Janet Leigh), desesperada perquè el seu seductor es va negar a casar-se amb ella després que quedés embarassada. La seva dona, Mabel, en la creença que Mark està tenint una aventura amb Effie, el deixa i el denuncia per adulteri. L'única persona que podia aclarir-ho és la noia, però es suïcida, i Mark és acusat d'empènyer a prendre aquesta mesura extrema. Només Nona, que fa poc ha tornat a la ciutat, es troba al seu costat.

## Repartiment

* Walter Pidgeon: Mark Sabre
* Deborah Kerr: Nona Tybar
* Angela Lansbury: Mabel Sabre
* Binnie Barnes: Natalie Bagshaw
* Janet Leigh: Effie Bright
* Dame May Whitty: Sra. Perch
* René Ray: Sarah 'Low Jinks'
* Virginia Keiley: Rebecca 'High Jinks'
* Reginald Owen: M. Fortune
* John Abbott: M. Twyning
* Rhys Williams: M. Bright
* Hugh French: Tony Tyber
* Dennis Hoey: Tiny Wilson
* Nicholas Joy: M. Pettigrew

## Producció

El productor David O. Selznick va comprar els drets de la novel·la el 1939 i va intentar comptar amb i Joan Fontaine o amb Vivien Leigh en el paper principal femení i amb Leslie Howard o Laurence Olivier en el masculí D'altra banda, John Cromwell va ser assignat com a director de la pel·lícula. La producció havia de començar l'1 de març de 1940, però Selznick finalment va abandonar el projecte i va vendre els drets a Alexander Korda.

## Referències

* ↑ «If Winter Comes». The New York Times.
* 1 2 3 «Notes for If Winter Comes (1948)». Pel·lícules clàssiques de la Turner.
# Sucre melassa

El sucre melassa és un sucre no refinat que prové de la cristal·lització de les melasses, compost per cristalls de sacarosa coberts per un alt contingut en melassa, la qual aporta una gran viscositat, espessor i humitat. Té un sabor intens a mel i regalèssia.
S'utilitza en la fabricació del rom i també per a augmentar el valor nutritiu dels aliments per a bestiar.

## Característiques
### Organolèptiques

Dins de les característiques organolèptiques hi ha diversos factors a considerar com;
* Textura: Està en estat sòlid, granulat i és enganxós a causa de l'alt contingut en melassa.
* Color: Marró fosc intens.
* Olor: Té compostos volàtils de torrat i regalèssia.
* Gust: Al començament presenta un gust de mel, mentre que després passa a ser un sabor més intens a regalèssia. A diferència del 'Sucre_masacavat', un sucre aparentment igual, es pot dir que el sucre melassa és més intens.

### Químiques

A l'hora de concretar les característiques químiques s'ha fet un experiment en el laboratori per tal d'arribar a uns resultats que ens indiquin les seves propietats com; la humitat, la densitat, la viscositat i la concentració de sacarosa. Per calcular tots aquests paràmetres, s'han fet servir diversos utensilis com; l'higròmetre (per saber la humitat), el picnòmetre (per saber la densitat), el viscosímetre (per la viscositat) i el refractòmetre (per calcular el contingut en sacarosa).
| Sucres | Humitat (%) | Densitat (g/mL) | Viscositat (kg·m$^{−1}$·s$^{−1}$) | Concentració en sacarosa (graus Brix) |
| Sucre melassa | 85 | 1,18 | 3,15 | 28,3 |
Amb aquesta taula es confirma que el sucre melassa és un sucre amb un alt contingut d'humitat, dens i viscós.

## Referències

* ↑ Darra Goldstein, Sidney Mintz. The Oxford Companion to Sugar and Sweets (en anglès). Oxford University Press, 2015, p. 665. ISBN 9780199313617.
* 1 2 «melassa | enciclopedia.cat». [Consulta: 26 juny 2022].

## Vegeu també

* Sucre morè
* Sacarosa
# Taylorsville (Califòrnia)

Taylorsville és una concentració de població designada pel cens dels Estats Units a l'estat de Califòrnia. Segons el cens del 2000 tenia 154 habitants.

## Demografia

Segons el cens del 2000, Taylorsville tenia 154 habitants, 75 habitatges, i 45 famílies. La densitat de població era de 18,5 habitants/km².
Dels 75 habitatges en un 21,3% hi vivien nens de menys de 18 anys, en un 50,7% hi vivien parelles casades, en un 6,7% dones solteres, i en un 40% no eren unitats familiars. En el 34,7% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,62.
Per edats la població es repartia de la següent manera: un 17,5% tenia menys de 18 anys, un 7,8% entre 18 i 24, un 18,8% entre 25 i 44, un 33,8% de 45 a 60 i un 22,1% 65 anys o més.
L'edat mediana era de 47 anys. Per cada 100 dones de 18 o més anys hi havia 84,1 homes.
La renda mediana per habitatge era de 23.194 $ i la renda mediana per família de 55.781 $. Els homes tenien una renda mediana de 31.250 $ mentre que les dones 25.577 $. La renda per capita de la població era de 17.733 $. Cap de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Taylorsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Taylorsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Tabitha Babbitt

Sarah "Tabitha" Babbitt (9 de desembre, 1779 - circa 1853) fou una fabricant d'eines shaker estatunidenca i inventora, incloses les invencions de la serra circular, el cap de la filosa i les pròtesis dentals. Es discuteix si ella, o d'altres shakers van ser els primers a inventar la serra circular.

## Primers anys

Sarah (Tabitha) Babbitt va néixer el 9 de desembre del 1779 a Hardwick (Massachusetts). El 12 d'agost del 1793es va convertir en membre dels shakers a la comunitat de Harvard a Massachusetts.

## Fabricant d'eines i inventora

A Babbitt, en adonar-se que una fulla rodona seria més eficient, se li atribueix la invenció de la primera serra circular utilitzada en una serradora el 1813. La serra circular estava connectada a una màquina d'accionament hidràulic per reduir l'esforç a l'hora de tallar fusta. Estava observant que els homes utilitzaven el xerrac de dues mans, de difícil maneig, quan es va adonar que la meitat del seu moviment es malgastava. La primera serra circular que va fer està en Albany, Nova York.Ella no va patentar la serra circular perquè pogués ser utilitzada per altres persones, però aquesta va ser patentada als Estats Units per dos homes francesos tres anys més tard, quan es van assabentar de l'existència de la serra en els documents dels shakers.
M. Stephen Miller sosté que Babbitt no va ser el primer inventor de la serra circular, d'acord amb la data en què es va unir a la secta. Afirma que la serra circular es va inventar al poble shaker de Mount Lebanon per Amos Bishop o Benjamin Bruce el 1793 — o potser ni tan sols ho va inventar un shaker.
S'afirma també que Babbit creà un procés per a la fabricació de pròtesis dentals i millorà el cap de la filosa. Comparteix també la invenció del clau escapçat amb Eli Whitney. En tant que shaker, Babbitt mai no va patentar els seus invents.

## Vegeu també

* Isaac Babbitt, inventor de l'aliatge per a coixinets conegut com a metall de Babbitt

## Referències

* 1 2 3 4 M. Stephen Miller. Inspired Innovations: A Celebration of Shaker Ingenuity. UPNE; 1 de gener del 2010. ISBN 978-1-58465-850-4. p. 184.
* ↑ Stephen J. Paterwic. Historical Dictionary of the Shakers. Scarecrow Press; 11 d'agost del 2008; ISBN 978-0-8108-6255-5. pàg. 104.
* ↑ «The History of Hardware Tools». Arxivat de l'original el 2012-07-09. [Consulta: 9 març 2017].
* 1 2 Christian Becksvoort. The Shaker Legacy: Perspectives on an Enduring Furniture Style. Taunton Press; 2000. ISBN 978-1-56158-357-7. pàg. 12.
* 1 2 Clara Endicott Sears, Gleanings from Old Shaker Journals, Houghton Mifflin, 1916, p. 275.
* ↑ M. Stephen Miller. Inspired Innovations: A Celebration of Shaker Ingenuity. UPNE; 1 de gener del 2010. ISBN 978-1-58465-850-4. p. 181.
* ↑ Stanley, Autumn, Mothers and Daughters of Invention: Notes for a Revised History of Invention (Metuchen, NJ and London: Scarecrow Press, 1993), 259, 472, 500.
# Tabiona

Tabiona és una població dels Estats Units a l'estat de Utah. Segons el cens del 2000 tenia 149 habitants.

## Demografia

Segons el cens del 2000, Tabiona tenia 149 habitants, 50 habitatges, i 38 famílies. La densitat de població era de 442,5 habitants per km².
Dels 50 habitatges en un 42% hi vivien nens de menys de 18 anys, en un 64% hi vivien parelles casades, en un 10% dones solteres, i en un 24% no eren unitats familiars. En el 24% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,98 i el nombre mitjà de persones que vivien en cada família era de 3,53.
Per edats la població es repartia de la següent manera: un 37,6% tenia menys de 18 anys, un 7,4% entre 18 i 24, un 20,8% entre 25 i 44, un 19,5% de 45 a 60 i un 14,8% 65 anys o més.
L'edat mediana era de 34 anys. Per cada 100 dones de 18 o més anys hi havia 89,8 homes.
La renda mediana per habitatge era de 28.750 $ i la renda mediana per família de 27.344 $. Els homes tenien una renda mediana de 30.938 $ mentre que les dones 7.083 $. La renda per capita de la població era de 8.667 $. Entorn del 27,7% de les famílies i el 41,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tabiona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Tabiona». American Fact Finder. Oficina del Cens dels Estats Units, 12-01-2010.
# Tabitha Stevens

Tabitha Stevens (nascuda el 16 de febrer de 1970) és una actriu i directora pornogràfica estatunidenca. Tabitha va començar en el negoci del cinema porno a mitjans dels anys 90, i des d'aleshores ha participat en un centenar de pel·lícules. Tabitha s'ha operat diverses vegades, segons una confessió pròpia, i ella mateixa es descriu com una addicta a la cirurgia plàstica.
En el programa televisiu Dr. 90210 va aparèixer en diverses ocasions, per sotmetre's a cirurgies com; liposucció de cuixes, reposicionament d'implants de galtes, rinoplàstia secundària, implant de mentó. També s'ha sotmès a la poc difosa pràctica de la decoloració anal.
El 13 de març de 2006, va aparèixer en l'espectacle de Howard Stern per promocionar la seva primera pel·lícula no pornogràfica, The Shaman, segons el dictamen del presentador, Howard Stern, possiblement la pitjor pel·lícula mai rodada.
El film es basa parcialment en la improvisació dels actors, i en ell apareix High Pitch Eric caracteritzat com un troll. Al principi, el paper se li va oferir al guionista del Show Howard Stern, Benjy Bronk, i segons sembla incloïa una escena en la qual el personatge defecava, i que posteriorment va caure del guió, i no es va incloure en el muntatge final .
El 25 d'abril de 2006, Stevens va trucar al Show de Howard Stern per explicar que en part, la dura crítica de Stern l'havia portat a retirar-se, i anar a viure a l'estat de Utah, a on té projectat convertir-se en una criadora d'alpaques.
# Takeaki Amezawa

Takeaki Amezawa, (en japonès: 雨澤 毅明, 4 de febrer de 1995) és un ciclista japonès, professional des del 2015 i actualment a l'equip Utsunomiya Blitzen.

## Palmarès

* 2018
** Vencedor d'una etapa a la Volta al Japó

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Testudo (formació)

A l'antiga Roma, la formació en testudo o tortuga era un ordre de batalla utilitzada comunament per les legions romanes durant el combat i en els setges. El primer esment que es coneix d'aquesta tàctica és de Polibi al segle ii aC. Plutarc i Cassi Dió expliquen com Marc Antoni va fer ús d'aquesta formació durant la seva invasió a l'Imperi Part.
En la formació testudo, els legionaris es cobrien amb els seus scuti superposant-los per protegir-se, la primera fila d'homes protegia el front de la formació aixecant els escuts fins al centre de la seva cara. En cas de necessitat, els soldats dels flancs i els de l'última fila també podien cobrir els costats i la part posterior de la formació, encara que llavors la protecció de la capa d'escuts que cobria el quadre era inconclusa en reduir el seu nombre. El centurió, normalment se situava fora de la testudo per tal de tenir una bona visió de la batalla i dirigir bé els seus homes.
Es formava la testudo (testudinem facere) durant la batalla per protegir-se de les fletxes i altres projectils que llençava l'enemic, o bé, més freqüentment, per protegir els soldats quan avançaven cap a les muralles o les portes d'una ciutat per atacar-la.
De vegades els escuts es disposaven de tal manera que feien pendent. Els soldats de la primera línia estaven drets, els de la segona una mica inclinats, i cada línia successivament era una mica més baixa que la precedent fins a l'última, on els soldats descansaven sobre un genoll. Aquesta disposició dels escuts s'anomenava Fastigata testudo ('testudo inclinada'), perquè semblava la inclinació del sostre d'un edifici, diu Polibi. Els avantatges d'aquesta formació eren evidents, ja que les pedres i els projectils dels atacants relliscaven com l'aigua dalt d'una teulada. Els romans estaven acostumats a formar aquesta mena de testudo, com a exercici, als jocs del Circ, segons Titus Livi.

## Referències

* ↑ Plutarc. Vides paral·leles: Marc Antoni, 45
* 1 2 Cassi Dió. Historia romana (Ῥωμαικὴ ἱστορία), XXXXIX, 29
* ↑ Le Bohec, Y. El ejército romano: instrumento para la conquista de un imperio. Barcelona: Ariel, 2006, p. 198. ISBN 8434467976.
* ↑ Titus Livi. Ab Urbe Condita, X, 29, 6
* ↑ Polibi. Històries, XXVIII, 12
* ↑ Titus Livi. Ab Urbe Condita, XLIV, 9
* ↑ Smith, William (ed.). «Testudo». A Dictionary of Greek and Roman Antiquities (1890). [Consulta: 29 juny 2022].
# Team Lotto-Kern Haus

El Team Lotto-Kern Haus (codi UCI: LKH) és un equip ciclista alemany, de ciclisme en ruta de categoria continental. Creat al 2014 amb part de l'antic equip del Quantec-Indeland.

## Principals resultats

* Chrono champenois: Daniel Westmattelmann (2016)

## Composició de l'equip

2017 :

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Àsia Tour
| Temporada | Classificació per equips | Millor ciclista en la classificació individual |
| 2014 | 71è | Michael Kurth (249è) |
UCI Europa Tour
| Temporada | Classificació per equips | Millor ciclista en la classificació individual |
| 2014 | 125è | Robert Retschke (1057è) |
| 2015 | 80è | Maximilian Walscheid (124è) |
| 2016 | 66è | Daniel Westmattelmann (410è) |
| 2017 | 96è | Joshua Huppertz (537è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial
* Plantilles i resultats a firstcycling.com
* Plantilles a procyclingstats.com
* Plantilles i resultats a cyclebase.nl
# Teatre Calderón (Alcoi)

* Per a altres significats, vegeu «Teatre Calderón».
El Teatre Calderón d'Alcoi es va inaugurar el 2 de desembre de 1902. Va ser construït pel Cercle Catòlic d'Obrers i va significar una alternativa al Teatre Principal d'Alcoi. El teatre ha sofert dues remodelacions importants; la de l'any 1944 a causa de la importància que va agafar el cinema i la de 2007.
Va ser inaugurat el 2 de desembre de 1902 com a teatre del Cercle Catòlic d'Obrers, amb l'estrena de la sarsuela La tempestat. Mesos més tard el teatre va passar a anomenar-se Teatre Calderón. Tradicionalment ha sigut un dels fòrums de l'art, la cultura i l'oci d'Alcoi i prompte va passar a ser el principal teatre de la ciutat per les seues bones condicions tant en nombre d'espectadors com en espai escènic.
El Teatre Calderón ha tingut al llarg de la seua història dues remodelacions d'importància. La primera, l'any 1944, com a conseqüència directa de l'auge del cinema, que va consistir en l'elevació del sostre, la supressió dels cavallets, substitució de tota la instal·lació elèctrica, incorporació d'un sistema de calefacció per aire calent, ampliació del pati de butaques i substitució dels seients, millores en el vestíbul, en el saló de fumar i una nova decoració integra.
L'altra gran remodelació va ser realitzada en 2007 per l'Ajuntament d'Alcoi, que era el nou propietari i promotor del teatre i la seua programació. La nova remodelació fou inaugurada al març de 2007, amb totes les comoditats i serveis d'un teatre del segle xxi, amb set-centes cinquanta butaques d'aforament, un gran escenari i un fossat per a huitanta músics, a més de la tecnologia actual.

## Referències

* 1 2 «TEATRE CALDERÓN – Teatre Calderón Alcoi» (en espanyol europeu). [Consulta: 11 agost 2018].
# The Crowd Roars (pel·lícula de 1938)

The Crowd Roars és una pel·lícula de drama esportiu estatunidenca de 1938 dirigida per Richard Thorpe i protagonitzada per Robert Taylor com un boxejador que s'enreda en el costat més complicat de l'esport. El 1947 se'n va fer una nova versió anomenada Killer McCoy, amb Mickey Rooney en el paper principal. Aquesta pel·lícula no era un remake de la pel·lícula homònima de 1932 protagonitzada per James Cagney. El repartiment secundari de la versió de 1938 compta amb Edward Arnold, Frank Morgan, Lionel Stander i Jane Wyman.

## Argument

Tommy McCoy es converteix en boxejador, no per amor a l'esport sinó pels diners. Ha de suportar el seu pare alcohòlic i jugador d'atzar Brian. Just abans de la seva primera baralla important, en Tommy s'assabenta que el seu oponent s'ha lesionat i ha estat reemplaçat a l'últim moment pel seu bon amic, l'antic campió del món Johnny, que intenta tornar a competir. Durant el combat, en Tommy mata a en Johnny i és anomenat "Killer McCoy" als diaris. Després passa sota el control del poderós corredor d'apostes Jim Cain.
Mentre entrena, en Tommy coneix i s'enamora de la filla d'en Cain, la Sheila. En Caín ha tingut molta cura d'evitar que la seva filla conegui la seva professió. En Cain intenta trencar el seu romanç, però sense èxit.
En Tommy guanya combat rere combat, convertint-se en un contrincant. Si guanya el seu pròxim combat, aconseguirà el títol de campionat del món. Tanmateix, en "Pug" Walsh, un soci traïdor d'en Cain, ha segrestat tant a la Sheila com en Brian. Li ordena a en Tommy que perdi el pròxim combat a la vuitena ronda. En Tommy no té més remei; suporta un cop despietat ronda rere l'altre, ni tan sols s'atreveix a colpejar el seu enemic per por que un cop desafortunat pogués acabar amb el combat i la vida dels seus éssers estimats. En Brian fingeix desmaiar-se i aconsegueix agafar l'arma d'un dels gàngsters. Envia a Sheila a la lluita, mentre manté els seus dos antics captors a punta de pistola. Tanmateix, mentre es distreu amb la transmissió radiofònica de la baralla, un dels homes li dispara; ell dispara, i tots tres moren. Sheila arriba just abans de l'inici de la vuitena ronda. En Tommy acaba a noquejant el seu oponent i després anuncia que abandona la boxa. En Caín també es retira. Finalment, en Tommy i la Sheila es casen.

## Repartiment

* Robert Taylor com Tommy "Killer" McCoy
* Edward Arnold com Jim Cain, aka James W. Carson
* Frank Morgan com Brian McCoy
* Maureen O'Sullivan com Sheila Carson
* William Gargan com Johnny Martin
* Lionel Stander com "Happy" Lane
* Jane Wyman com Vivian
* Nat Pendleton com "Pug" Walsh
* Charles D. Brown com Bill Thorne
* Gene Reynolds com Tommy McCoy as a boy
* Don "Red" Barry com Pete Mariola
* Donald Douglas com Murray
* Isabel Jewell com Mrs. Martin
* J. Farrell MacDonald com Father Patrick Ryan
* Horace McMahon com Rocky Simpson

## Recepció

Segons MGM Records, la pel·lícula va guanyar 1.369.000 dòlars als EUA i Canadà i 663.000 dòlars a altres llocs, el que va resultar en un benefici de 761.000 dòlars.

## Referències

* ↑ The Eddie Mannix Ledger Margaret Herrick Library, Center for Motion Picture Study
# The Day That Never Comes

«The Day That Never Comes» és el trentè senzill de la banda estatunidenca Metallica, presentat senzill de debut de l'àlbum Death Magnetic el 21 d'agost de 2008.
Les lletres de la cançó tracten sobre el perdó i el ressentiment. Ulrich va explicar que estava inspirada en la relació pare-fill.
El videoclip per la cançó fou dirigit pel danès Thomas Vinterberg i filmat al desert dels afores de Los Angeles. Es va estrenar l'1 de setembre de 2008 en el lloc web oficial de la banda. La història que representa el videoclip té una perspectiva diferent del presentat per les lletres, ja que conté un rerefons polític i bèl·lic, i es tracta més la humanitat vers els altres.
Va tenir un bona rebuda internacionalment, el millor senzill en dues dècades des del «The Memory Remains» (1997) i arribant a ser número 1 en algun país com Finlàndia, Noruega i Polònia, i també en la llista estatunidenca de rock.
La cançó es va incloure en diversos videojocs musicals com Guitar Hero III: Legends of Rock, Guitar Hero: World Tour, Guitar Hero: Metallica, Guitar Hero 5, Band Hero, Guitar Hero: Warriors of Rock i DJ Hero 2.
# Tempo (diari)

Tempo va ser una revista setmanal il·lustrada fundada el 1970 a Maputo, Àfrica Oriental Portuguesa, en l'actual Moçambic. La revista va actuar com la veu de l'oposició a les pràctiques i del govern colonial portuguès a la colònia. It was Mozambique's first full color magazine.
Tempo va ser fundada pel fotoperiodista Ricardo Rangel i uns altres quatre periodistes moçambiquesos. Rangel hi va treballar com a fotògraf.

## Referències

* 1 2 3 4 «Mozambique: Country's Top Photo-Journalist Dies». AllAfrica, 12-06-2009 [Consulta: 14 juny 2009].
* 1 2 «Ricardo Rangel». Noorderlicht Photofestival 2000 [Consulta: 15 juny 2009]. Arxivat 11 de juliol 2009 a Wayback Machine. «Còpia arxivada». Arxivat de l'original el 2009-07-11. [Consulta: 20 febrer 2017].
# Tempe (desambiguació)

«Tempe» té aquests significats: